Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että Israel seisoo Ranskan rinnalla -
yhteisessä taistelussa islamilaista terrorismia vastaan.
Ranskan presidentti Hollande sanoi, -
että Pariisin iskut olivat ISISin sotatoimi Ranskaa vastaan.
Saksan liittokansleri Merkel -
vaatii Pariisin iskujen perusteellista tutkimista, jotta Euroopan maiden -
ja niihin virtaavien pakolaisten turvallisuus voidaan taata.
Pariisin kammottavassa iskussa kuoli 132 ihmistä.
ISIS ilmoittautui iskujen tekijäksi.
Pääministeri Netanjahu sanoi, -
että juutalaisvaltio seisoo Ranskan rinnalla -
yhteisessä taistelussa islamilaista terrorismia vastaan.
Ilmaisen Israelin kansan ja hallituksen puolesta syvimmät osanottomme -
Ranskan kansalle sekä Pariisissa brutaalisti murhattujen omaisille.
Israel seisoo rinta rinnan Ranskan kanssa -
yhteisessä taistelussa islamilaista terrorismia vastaan.
Olen määrännyt Israelin turvallisuus- ja tiedustelutahot avustamaan -
Ranskan ja muiden Euroopan maiden kollegoitaan kaikin mahdollisin tavoin.
Pääministeri Netanjahu pyysi kansainvälistä yhteisöä -
― jota hän kutsui sivistysmaailmaksi ―
yhdistymään taistelussa maailmanlaajuista terrorismia vastaan.
Viattomat ihmiset Pariisissa, -
Lontoossa, Madridissa, Mumbaissa, Buenos Airesissa ja Jerusalemissa -
ovat islamilaisen terrorismin uhreja, eivät sen aiheuttajia.
Jo vuosia olen sanonut, -
että militantti islamilainen terrorismi iskee yhteiskuntiamme vastaan siksi, -
että se haluaa tuhota sivilisaatiomme ja arvomme.
Pyydän koko sivistysmaailmaa yhdistymään -
ja kukistamaan tämän maailman- laajuisen terrorismin vitsauksen.
Sen jälkeen kun Netanjahu oli pyytänyt -
kansainvälistä yhteiskamppailua islamilaista terrorismia vastaan, -
Israel kertoi tiedustelupalvelujensa auttavan Ranskaa tutkimuksissa.
Teemme jatkuvasti yhteistyötä.
Pääministerin ohjeistuksen mukaisesti -
olemme myös nyt välittäneet eteenpäin -
asiaankuuluvaa tiedustelutietoa tapahtuneesta.
Aiomme lisäksi tiivistää yhteistyötä -
tarkoituksenmukaisten tahojen kanssa.
Israel on alueellinen valtatekijä tietämyksensä osalta.
Ei ole ensimmäinen kerta, -
kun Israel välittää keräämäänsä tietoa eteenpäin -
joko edeltä käsin tai tapausten jälkeen, -
jotta eri maiden turvallisuuspalvelut ja hallitukset -
voivat hyötyä ja vahvistua sen avulla.
Antamamme tiedot auttavat varmasti Ranskaa ja muita tahoja -
jälkiseurausten puinnissa sekä myös tulevien terrorisuunnitelmien suhteen.
Israelin armeijan radiokanavan mukaan -
Syyriassa ja Irakissa olevista elektronisista valvontalaitteista -
saatettiin saada tietoja ISIS-järjestön Pariisin iskuista.
Tiedusteluvirkamiesten mukaan -
Israelilla ei ollut etukäteistietoa Pariisin iskuista, -
mutta jo tuntien sisällä Israel antoi Ranskalle tietoja -
ISIS-taistelijoista, joiden uskottiin olevan iskujen takana.
Virkamiehet huomauttivat, -
että Israel on havainnut suoran operatiivisen yhteyden -
Pariisin iskujen, Beirutin torstaisen pommi-iskun -
sekä Siinailla 31.10. tuhotun venäläiskoneen tapauksen välillä.
Lauantai-iltana merkittävät israelilaiskohteet, -
kuten Jerusalemin Vanhankaupungin muurit, Knesset -
ja Tel Avivin kaupungintalo, -
valaistiin Ranskan lipun sinipunavalkein värein.
Israelin entinen presidentti Shimon Peres pyysi kansainvälistä yhteisöä -
jättämään erimielisyydet taakseen ja yhdistymään.
Meidän on otettava voitto terrorismista. Ilman epäröintejä.
Mielestäni kaikkien kansojen -
on laitettava kiistat sivuun ja yhdistyttävä, -
jotta tämä perusteeton ja vailla viestiä oleva barbarismi, -
joka murhaa viattomia ihmisiä täällä ja Ranskassa, saadaan loppumaan.
Ranskan presidentti Hollande -
kutsui Pariisin iskuja sotatoimiksi.
Kansalaiset, se, mitä tapahtui eilen Pariisissa -
ja Stade de Francen stadionilla, -
oli sotatoimi.
Ranskan on vastattava siihen asiaankuuluvin toimin.
Islamilainen terroristiarmeija ISIS on syyllinen tähän sotatoimeen.
Se oli isku Ranskaa vastaan, -
kansainvälisiä arvoja vastaan, -
ihmisyyttämme vastaan -
ja vapaata maata vastaan.
Ranska suoritti viivytyksettä massiivisia ilmaiskuja -
Syyriassa ja Irakissa kohteisiin, joiden Ranska sanoi kuuluvan ISISille.
Hollanden lausunnon ja Pariisin iskujen jälkeen ISIS levitti videota.
Videolla yllytettiin niitä Ranskan muslimeja, jotka eivät voi matkustaa -
Lähi-itään käymään muslimien pyhää sotaa eli jihadia, -
tekemään uusia iskuja kaikin mahdollisin keinoin.
Jos palvelette Allahia vilpittömästi ja uskossa, -
eikä teidän ole mahdollista matkustaa, niin operoikaa Ranskassa.
Terrorisoikaa heitä. Älkää antako heidän nukkua pelon ja kauhun takia.
Aseita ja autoja on saatavilla, ja kohteita on valmiina iskuja varten.
Jopa myrkkyä on saatavilla, -
joten myrkyttäkää ainakin yhden Allahin vihollisen vesi ja ruoka.
Tappakaa heidät, sylkekää heidän kasvoilleen -
ja ajakaa heidän ylitseen autoilla.
Tehkää kaikkenne häväistäksenne heidät, sillä juuri sen he ansaitsevat.
Saksan liittokansleri Merkel sanoi G20-ryhmän kokouksessa Turkissa, -
että kansainvälinen yhteisö kohtaa yhdistyneenä terrorismin.
G20-huippukokous on alkanut.
Terrorismi sekä iskut Pariisissa ja muualla -
ovat ilman muuta pääasialliset aiheemme.
G20-kokoukseen osallistuvat tahot lähettävät voimakkaan viestin siitä, -
että olemme vahvempia kuin mikään terrorismin muoto.
Merkel sanoi, että Pariisin iskut on tutkittava perusteellisesti.
Se on tärkeää Euroopan turvallisuudelle ja samalla palvelus -
myös niille tuhansille, jotka vaeltavat rajojen yli konflikteja paeten.
Turvallisuusjoukot ja viranomaiset työskentelevät Ranskassa -
löytääkseen pääsyylliset, näiden avustajat ja muut kytkökset.
Olemme sen velkaa ennen kaikkea uhreille ja heidän omaisilleen.
Mutta se on välttämätöntä myös omalle turvallisuudellemme.
Olemme sen velkaa myös niille monille viattomille, -
jotka pakenevat sotaa ja terrorismia.
Johtavista talousmaista koostuva G20 kokoontuu Turkin Antalyassa.
Antalya sijaitsee vain 500 km päässä Syyriasta, -
jossa 4,5-vuotinen konflikti on tehnyt ISISistä globaalin turvallisuusuhan -
ja synnyttänyt Euroopan suurimman kansainvaelluksen -
sitten 2. maailmansodan.
Sitten Länsirannalle. Kolme palestiinalaista kuoli eilen -
Israelin armeijan purkaessa taloa. Talo kuului palestiinalaismiehelle, -
joka oli murhannut israelilaisen kesäkuussa 2015.
Tietojen mukaan palestiinalaiset kuolivat sen jälkeen, -
kun he olivat tulittaneet Israelin joukkoja -
protestoidessaan talon purkua Länsirannan Qalandian leirillä.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman